2023-2024-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

8 класс

Ыйтусем

Олимпиада ирттермелли вăхăт – 120 минут

Кашни ыйтăва тĕрĕс хуравласан чи нумаййи 50 балл пухма пулать

1. Нумай пăнчă вырăнне панă сăмахсене тĕрĕс вырнаçтарса лартăр: *пуçтай, вăйкил уйăрни, саламалик, айтăш*. Пурĕ – 4 балл. а. … – ар туйĕпе хĕр туйĕ пĕр-пĕринпе ăмăртса юрлани. ă. … – кĕрнÿкерсемпе хĕр çумсем юрлани. б. … – аслă çынсенчен пил ыйтни е сывпуллашнă чухнехи сăмах. в. … – халăха, çĕр-шыва, харкам çынсене саламласа каланă сăмах.

2. Мăшăр сăмахсене тĕрĕс çырăр, чарăну паллисене кирлĕ çĕре лартса тухăр. Пурĕ – 9балл. Туй ачисем каччăсем Туй арăмсем сар хĕрсем Пыл шерпетле калаçса, Йăл-йăл кулса выляса Туй ирттерсе ямалла Сирте ирĕк туй халăх

3. *Уй шăшине мĕн пур çăткăн чĕр чун тытса çиме тăрăшать. Уйрăмах – юс, пăсара, тилĕ, çÿлевĕç. Тăманасем те, ула куракпа чакак та тапăнаççĕ. Пурăш вара йăвисене тустарать.* Вĕçен кайăк ячĕсене вырăсла куçарăр. ***Та*** мĕнле пуплев пайĕ пулать-ши? Пĕтĕмпе – 5 балл.

4*. Хăнăхнă алăра ĕç вылять кăна. Ат пăрипе тирнĕ чух атăçăн тути сунаслас умĕнхи пек уçăлать, хускалкалать.*Панă предложенисенче танлаштару тата сăпатлантару тупăр. Аффикс мелĕпе çыхăнса пулнă иккĕмĕшле япала ятне çырăр. Пĕтĕмпе – 4 балл.

5. Предложенисен чиккисене тупăр та чарăну палли лартса çырса илĕр. Местоименисене йĕр туртса паллă тăвăр. «*Анчах ку çуна тинех ярăнма юрăхлă пулас çук ĕнтĕ ăна эпир лаççа кĕртсе хурăпăр вăл пирĕн ваттисене турттарса леçмелли çунашка пулĕ аннепе эсĕ ватăлсан та сире çак çунашка çине лартса хам килсе пăрахăп». ( Г.Волков çырнинчен).* Пĕтĕмпе – 6 балл.

6. Шатра Михалян хĕрĕ мĕн ятлă? Хăш хайлаври сăнарсем? Авторĕ кам? Пурĕ – 6 балл.

7. «Эп пĕлеп: сăмахпа этеме амантма та пулать, ÿкерме те, ÿкнине те пулать çĕклеме». Çак сăмахсене калаканĕ кам? Тĕрĕс хуравшăн– 4 балл.

8. «Мул тупни» хайлавăн авторĕ кам? Мĕн вăл мул? Пурĕ – 4 балл.

9. Кĕрхи уйăх ячĕсене çырăр. Тĕрĕс хуравшăн – 3 балл.

10. 5-мĕш ĕçре панă текстра Г.Волков мĕнле тема хускатнă? Мĕн каласшăн пулнă автор? Тулли хуравшăн – 5 балл.