2023-2024-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

9 класс

Ыйтусем

Олимпиада ирттермелли вăхăт – 150 минут

Кашни ыйтăва тĕрĕс хуравласан чи нумаййи 55 балл пухма пулать

1. Нумай пăнчă вырăнне панă сăмахсене тĕрĕс вырнаçтарса лартăр: *алли, этемрен, пурттинчен, юман*. Пурĕ – 4 балл. а. Çакă çутă тĕнчере вăйли çук та … . ă. Кунĕн-çĕрĕн ĕçлеме икĕ вăйлă … пур. б. Икĕ савни пĕрлешсен, пуçне тайрĕ ват … . в. Пĕтнĕ мĕскĕн Сетнер те усал вăрă … .

2.Мăшăр сăмахсене тĕрĕс çырăр, чарăну паллисене кирлĕ çĕре лартса тухăр. Пурĕ – 6 балл. Çапла иртрĕ пурăнăç Пуçĕ пĕтрĕ çамрăклах Ашшĕ амăш ухмахран Пĕтрĕ хуйхă суйхăпах Курчĕ çутă тĕнчене Пÿлĕх турă пÿрнипе Ÿсрĕ пулчĕ сарă хĕр Атте анне пăхнипе

3. *Уй шăшине мĕн пур çăткăн чĕр чун тытса çиме тăрăшать. Уйрăмах – юс, пăсара, тилĕ, çÿлевĕç. Тăманасем те, ула куракпа чакак та тапăнаççĕ. Пурăш вара йăвисене тустарать.* Чĕр чунсен ячĕсене вырăсла куçарăр. ***Те*** мĕнле пуплев пайĕ пулать-ши? Пĕтĕмпе – 7 балл.

4. *Пичĕ-куçĕ пит хÿхĕм, хирти сарă чечек пек. Сивĕ, хаяр хĕл иртет, каять йĕрсе, хурланса.*Панă предложенисенче танлаштару тата сăпатлантару тупăр. Глаголăн сăпатсăр формисене çырăр. Пĕтĕмпе – 4 балл.

5. *Кану, пăру, кĕрÿ, чĕнÿ* сăмахсене камăнлăх тата пару падежĕсенче лартăр. Пурĕ – 8 балл.

6. «Нарспи» поэмăри авалхи чăваш ячĕсене çырса парăр.Поэмăна кам çырнă?Ятсене çырнăшăн пĕтĕмпе 5 балл илсе пулать. Авторне палăртнăшăн – 1 балл. Пурĕ – 6 балл.

7. «*Мухтав та пехил ĕмĕр-ĕмĕрне тарпа тăварланă ыраш çăкăрне».* Çак сăмахсене калаканĕ кам? Тĕрĕс хуравшăн– 3 балл.

8. Л.Агаковăн «Юманлăхра çапла пулнă» повеçĕ – детектив произведенийĕ. *Детектив* сăмах чăвашла мĕнле куçарăнать? Тĕрĕс хуравшăн– 4 балл.

9. Кун ячĕсене çырса парăр. Эрне йĕркине пăхăнса çырнăшăн – 3 балл.

10. Хăвăр пĕлекен паллă чăваш çĕр ĕçченĕ çинчен çырăр. Тулли хуравшăн – 10 балл.